smcproject/ml-wiki-sentences huggingface dataset:
തിരുവനന്തപുരം ജില്ലയിലെ നെടുമങ്ങാട് താലൂക്കിൽ കുറുപുഴ വില്ലേജിൽ വെമ്പിൽ മണലയം എന്ന ദേശത്തിന്റെ നൂറ്റാണ്ടുകളുടെ പഴക്കമുള്ള കിഴക്ക് മഹാദേവനും പടിഞ്ഞാറ് പാർവ്വതി ദേവിയും പ്രതിഷ്ഠയും നിത്യപൂജയുംമുള്ള തെക്കൻകേരളത്തിലെ അപൂർവ്വ ക്ഷേത്രത്തിൽ ഒന്നാണ് വെമ്പിൽ മണലയം ശിവക്ഷേത്രം.
ഗണപതി,ശ്രീധർമ്മ ശാസ്താവ്,ബ്രഹ്മരക്ഷസ് യോഗീശ്വരൻ,നാഗർ,ആയിരവല്ലി വനദുർഗ്ഗ എന്നീ ഉപദേവന്മാരുമുള്ളതാണ് ക്ഷേത്രം.
കുംഭമാസത്തിലെ ശിവരാത്രി ആണ് പ്രധാന ഉത്സവം.
അഞ്ചു ദിവസത്തെ ഉത്സവം ആണ് നടക്കുന്നത് അതിൽ നാലാം ദിവസം മഹാദേവൻ പുറത്തെഴുന്നള്ളും അവസാന ദിവസം പാർവ്വതി ദേവിക്ക് പൊങ്കാല കൂടാതെ ഉത്സവ ദിവസങ്ങളിൽ മറ്റ് അനേകം പൂജകളുമായി ഉത്സവം അവസാനിക്കും.
ഈ ക്ഷേത്രം ഒരു ട്രസ്റ്റിന്റെ കീഴിൽ ആണ് ഉള്ളത്.
ആയിരത്തോളം അംഗങ്ങൾ ഉള്ള ട്രസ്റ്റിനാണ് ക്ഷേത്രത്തിന്റെ ഭരണച്ചുമതല.
15 അംഗ ഭരണസമിതിയാണ് നിലവിൽ ഉള്ളത്.
പ്രസിഡന്റ്,സെക്രട്ടറി എന്നിവർക്ക് പുറമെ 13 അംഗങ്ങൾ.
ചരിത്രം,ഐതിഹ്യം
നൂറ്റാണ്ടുകൾക്ക് മുമ്പ് കാനനപ്രദേശമായിരുന്ന വെമ്പിൽ മണലയം എന്ന സ്ഥലത്ത് കാലാന്തരത്തിൽ മനുഷ്യവാസം ഉണ്ടാവുകയും പൂർവികരായ ജനങ്ങൾ ഇന്ന് ക്ഷേത്രം ഇരിക്കുന്ന സ്ഥലത്ത് മുൻപുണ്ടായിരുന്ന ക്ഷേത്രശിലകളിൽ വിളക്ക് കത്തിക്കുകയും ആരാധന നടത്തിവരുകയും ഉണ്ടായി.
സ്വയംഭൂവായ ശിവന്റെ സാന്നിധ്യം അനുഭവിച്ചറിഞ്ഞ ഭക്തജനങ്ങൾ കൂട്ടായ വികസന പ്രവർത്തനത്തിനു തുടക്കമിടുകയും ഇന്ന് കാണുന്ന മഹാക്ഷേത്രമായി പരിണമിക്കുകയുമുണ്ടായി.
തിരുവനന്തപുരം വിമാനത്താവളം,തിരുവനന്തപുരം സെൻട്രൽ എന്നിവിടങ്ങളിൽ നിന്ന് 30 km state ഹൈവേ 2 ലൂടെ പേരൂർക്കട നെടുമങ്ങാട് ചുള്ളിമാനൂർ കുറുപുഴ ജംഗ്ഷനിൽ നിന്ന് വലത്തേക്ക് 1800 മീറ്റർ സഞ്ചരിച്ചാൽ വെമ്പിൽ മഹാക്ഷേത്രത്തിൽ എത്തിച്ചേരാം.
വെയിത്സ്, അലാസ്ക
വെയിത്സ് ( Kiŋigin in Iñupiaq ) നോം സെൻസസ് മേഖലയിലുള്ള യു.എസ്. സംസ്ഥാനമായ അലാസ്കയിലെ ഒരു ചെറുപട്ടണമാണ് 2010 ലെ സെൻസസ് അനുസരിച്ച് ഈ പട്ടണത്തിലെ ജനസംഖ്യ 145.
വടക്കേ അമേരിക്കൻ വൻകരയുടെ ഏറ്റവും പടിഞ്ഞാറുള്ള പട്ടണമാണിത്.
വെയിത്സ് പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 65°36′44″N 168°5′21″W ﻿ / ﻿ 65.61222°N 168.08917°W ﻿ / 65.61222; -168.08917 (65.612116, -168.089285).
വെയിത്സ് പോളാർ ക്ലൈമറ്റ സോണിലാണ് ( Köppen ET ) സ്ഥിതി ചെയ്യുന്നത്.
Wales, Alaska പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °F (°C) 53 (12) 47 (8) 42 (6) 48 (9) 56 (13) 67 (19) 72 (22) 73 (23) 65 (18) 54 (12) 45 (7) 44 (7) 73 (23) ശരാശരി കൂടിയ °F (°C) 7.2 (−13.8) 4.3 (−15.4) 5.4 (−14.8) 16.0 (−8.9) 32.2 (0.1) 43.4 (6.3) 51.9 (11.1) 51.0 (10.6) 44.1 (6.7) 32.6 (0.3) 22.0 (−5.6) 9.9 (−12.3) 26.7 (−2.9) പ്രതിദിന മാധ്യം °F (°C) 3.0 (−16.1) −2.5 (−19.2) −1.4 (−18.6) 9.7 (−12.4) 27.5 (−2.5) 38.5 (3.6) 47.4 (8.6) 47.0 (8.3) 40.5 (4.7) 28.6 (−1.9) 16.5 (−8.6) 3.8 (−15.7) 21.55 (−5.82) ശരാശരി താഴ്ന്ന °F (°C) −6.7 (−21.5) −9.3 (−22.9) −8.2 (−22.3) 3.4 (−15.9) 22.8 (−5.1) 33.5 (0.8) 42.9 (6.1) 43.0 (6.1) 36.8 (2.7) 24.6 (−4.1) 10.9 (−11.7) −2.3 (−19.1) 16.0 (−8.9) താഴ്ന്ന റെക്കോർഡ് °F (°C) −44 (−42) −44 (−42) −42 (−41) −32 (−36) −8 (−22) 20 (−7) 15 (−9) 30 (−1) −11 (−24) −11 (−24) −28 (−33) −35 (−37) −44 (−42) മഴ/മഞ്ഞ് inches (mm) .41 (10.4) .45 (11.4) .48 (12.2) .27 (6.9) .54 (13.7) .73 (18.5) 1.47 (37.3) 2.46 (62.5) 1.99 (50.5) 1.41 (35.8) .68 (17.3) .52 (13.2) 11.41 (289.8) ഉറവിടം: NOAA (normals, 1971−2000), Weather.com (extremes)
References ↑ ↑ 1 2 ↑ ↑ ↑ ↑
വെയ്-ഷൗ ഹു
എച്ച്ഐവി ഗവേഷണം, റിട്രോവൈറൽ റീകോമ്പിനേഷൻ, ആർഎൻഎ പാക്കേജിംഗ്, വൈറസ് അസംബ്ലി എന്നിവയിൽ വൈദഗ്ദ്ധ്യം നേടിയ ഒരു അമേരിക്കൻ ജനിതക ശാസ്ത്രജ്ഞനാണ് വെയ്-ഷൗ ഹു (Wei-Shau Hu) .
നാഷണൽ കാൻസർ ഇൻസ്റ്റിറ്റ്യൂട്ടിലെ സീനിയർ ഇൻവെസ്റ്റിഗേറ്ററും വൈറൽ റീകോമ്പിനേഷൻ വിഭാഗത്തിന്റെ മേധാവിയുമാണ്.
വെസ്റ്റ് വിർജീനിയ സർവകലാശാലയിൽ അസോസിയേറ്റ് പ്രൊഫസറായിരുന്നു അവർ.
വെയ്-ഷൗ ഹു 1987 -ൽ ഡേവിസിലെ കാലിഫോർണിയ സർവകലാശാലയിൽ നിന്ന് ജനിതകശാസ്ത്രത്തിൽ അവരുടെ പിഎച്ച്.
ഹ്യൂമൻ അഡൽറ്റ് ആൽഫ ഗ്ലോബിൻ ജീൻ ഡ്യൂപ്ലിക്കേഷൻ യൂണിറ്റുകളുടെ പ്രൈമേറ്റ് സെല്ലുകളിൽ ഹോമോലോജസ് ഡിഎൻഎ റീകോമ്പിനേഷൻ എന്നായിരുന്നു അവരുടെ പ്രബന്ധത്തിന്റെ പേര്.
ജെയിംസ് ഷെന്റെ ലബോറട്ടറിയിൽ ഹ്യൂമൻ ആൽഫ-തലസീമിയയിലേക്ക് നയിക്കുന്ന ഡിഎൻഎ പുനഃസംയോജനത്തിന്റെ സംവിധാനങ്ങളെക്കുറിച്ച് അവൾ പഠിച്ചു.
ഹോവാർഡ് മാർട്ടിൻ ടെമിന്റെ മാർഗനിർദേശപ്രകാരം, വിസ്കോൺസിൻ സർവകലാശാലയിൽ പോസ്റ്റ്ഡോക്ടറൽ ഫെല്ലോ എന്ന നിലയിൽ റിട്രോവൈറൽ റീകോമ്പിനേഷന്റെ സംവിധാനങ്ങളെക്കുറിച്ച് അവർ പഠിച്ചു.
കരിയർ വെയ്-ഷൗ ഹു
1991-ൽ, വെസ്റ്റ് വിർജീനിയ സർവകലാശാലയിലെ ഫാക്കൽറ്റിയിൽ മൈക്രോബയോളജി ആൻഡ് ഇമ്മ്യൂണോബയോളജി വിഭാഗത്തിലും മേരി ബാബ് റാൻഡോൾഫ് കാൻസർ സെന്ററിലും അസിസ്റ്റന്റ് പ്രൊഫസറായി ഹു ചേർന്നു.
1998-ൽ അസോസിയേറ്റ് പ്രൊഫസറായി സ്ഥാനക്കയറ്റം ലഭിച്ചു.
1999-ൽ, അവർ നാഷണൽ കാൻസർ ഇൻസ്റ്റിറ്റ്യൂട്ടിൽ (NCI) സീനിയർ ഇൻവെസ്റ്റിഗേറ്ററായും എച്ച്ഐവി ഡ്രഗ് റെസിസ്റ്റൻസ് പ്രോഗ്രാമിലെ വൈറൽ റീകോമ്പിനേഷൻ വിഭാഗം മേധാവിയായും ചേർന്നു (2015-ൽ HIV ഡൈനാമിക്സ് ആൻഡ് റെപ്ലിക്കേഷൻ പ്രോഗ്രാം എന്ന് പുനർനാമകരണം ചെയ്തു).
2009-ലെ കോൾഡ് സ്പ്രിംഗ് ഹാർബർ റിട്രോവൈറസ് കോൺഫറൻസിന്റെ സംഘാടകനായിരുന്നു ഹു.
2012 മുതൽ 2016 വരെ നാഷണൽ കാൻസർ ഇൻസ്റ്റിറ്റ്യൂട്ടിന്റെ വനിതാ ശാസ്ത്ര ഉപദേശകരുടെ ഫ്രെഡറിക് പ്രതിനിധിയായും 2010 മുതൽ 2016 വരെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് എക്‌സ്‌ട്രാമ്യൂറൽ ഗ്രാന്റ് ഫണ്ടിംഗ് പ്രോഗ്രാമുകളുടെ എയ്ഡ്‌സ് മോളിക്യുലർ ആൻഡ് സെല്ലുലാർ ബയോളജി സ്റ്റഡി വിഭാഗത്തിലെ അംഗമായും സേവനമനുഷ്ഠിച്ചു.
2012-ൽ, യു.എസ്-റഷ്യ ജോയിന്റ് വർക്കിംഗ് ഗ്രൂപ്പ് ഓൺ ബയോമെഡിക്കൽ റിസർച്ച് കോ-ഓപ്പറേഷൻ നാഷണൽ കാൻസർ ഇൻസ്റ്റിറ്റ്യൂട്ട് ഇൻട്രാമ്യൂറൽ ഇൻവെസ്റ്റിഗേറ്റർമാർക്ക് അവരുടെ ഉയർന്ന യോഗ്യതയുള്ള ഗവേഷണ ആപ്ലിക്കേഷനുകൾക്ക് നൽകിയ അഞ്ച് ഗ്രാന്റുകളിലൊന്ന് അവർ സ്വീകരിച്ചു; വാക്സിൻ വികസനത്തിലും കീമോപ്രിവൻഷൻ തന്ത്രത്തിലും എച്ച്ഐവി-1 പുനഃസംയോജനത്തിന്റെയും സെൽ-ടു-സെൽ ട്രാൻസ്മിഷന്റെയും സ്വാധീനം മനസ്സിലാക്കുന്നതിലാണ് ഹുവിന്റെ ആപ്ലിക്കേഷൻ ശ്രദ്ധ കേന്ദ്രീകരിച്ചത്.
അവർ നിലവിൽ നാഷണൽ കാൻസർ ഇൻസ്റ്റിറ്റ്യൂട്ട് പ്രൊമോഷൻ റിവ്യൂ പാനൽ, എൻഐഎച്ച് എക്സ്ട്രാമ്യൂറൽ ഗ്രാന്റ് ഫണ്ടിംഗ് പ്രോഗ്രാമുകളുടെ എയ്ഡ്സ് മോളിക്യുലാർ ആൻഡ് സെല്ലുലാർ ബയോളജി സ്റ്റഡി വിഭാഗം, എൻസിഐ ആർഎൻഎ ബയോളജി ഇനിഷ്യേറ്റീവ് എന്നിവയിൽ അംഗമായി പ്രവർത്തിക്കുന്നു.
റിട്രോവൈറൽ റീകോമ്പിനേഷൻ, ആർഎൻഎ പാക്കേജിംഗ്, വൈറസ് അസംബ്ലി എന്നിവയിൽ ഹു ഒരു അതോറിറ്റിയായി അംഗീകരിക്കപ്പെട്ടിരിക്കുന്നു.
മോളിക്യുലാർ ബയോളജിയും ബയോകെമിക്കൽ സമീപനങ്ങളും സിംഗിൾ-വൈറോൺ കണികാ വിശകലനത്തിനായി അത്യാധുനിക മൈക്രോസ്കോപ്പി ടെക്നിക്കുകളുമായി സംയോജിപ്പിക്കുന്നതിലെ അവരുടെ കണ്ടുപിടുത്തങ്ങൾ എച്ച്ഐവി മോളിക്യുലർ വൈറോളജി ഗവേഷണത്തിലെ പുരോഗതിയിലേക്ക് നയിച്ചു.
ഹുവിന്റെ നിർദ്ദേശപ്രകാരം, വൈറൽ ജനിതക വിവരങ്ങളുടെ കൈമാറ്റത്തെ ബാധിക്കുന്ന റിട്രോവൈറൽ ജീവിതചക്രത്തിന്റെ ഒന്നിലധികം വശങ്ങൾ എൻസിഐ വൈറൽ റീകോമ്പിനേഷൻ വിഭാഗം അന്വേഷിക്കുന്നു.
എച്ച്‌ഐവി പുനർനിർമ്മാണത്തിന് അടിസ്ഥാനപരമായി പ്രാധാന്യമുള്ള ചോദ്യങ്ങൾക്ക് ഈ പഠനങ്ങൾക്ക് സ്വാധീനമുണ്ട്, ഇത് എച്ച്ഐവിയുടെ വ്യാപനം തടയുന്നതിന് പുതിയ തന്ത്രങ്ങൾ സൃഷ്ടിക്കാൻ ഉപയോഗിക്കാം.
വെയിൽസ് ദ്വീപ് (നുനാവുട്)
വെയിൽസ് ദ്വീപ് Wales Island (Inuktitut: Shartoo ; previously Prince of Wales Island ) കാനഡയിലെ നുനാവടിലെ ക്വിക്കിഗ്തലൂക്ക് പ്രദേശത്തെ കനേഡിയൻ ആർക്ടിക് ദ്വീപുകളുടെ ഭാഗമായുള്ള ഒരു ആൾത്താമസമില്ലാത്ത ദ്വീപാണ്.
മെൽവില്ലെ ഉപദ്വീപിൽനിന്നും വെറും 1.5 kilometres (0.9 miles) ഈ ദ്വീപ് പടിഞ്ഞാറൻ ഉൾക്കടലായ കാമ്മിറ്റി ഉൾക്കടലിലെ ബൂത്തിയ കടലിടുക്കിൽ സ്ഥിതിചെയ്യുന്നു.
ഇതിനു 1,137 square kilometres (439 square miles) വിസ്തീർണ്ണമുണ്ട്.
വെയിൽസിലെ രാജകുമാരന്റെ പേര് ഈ ദ്വീപിനു നൽകിയത് ആർക്ടിക് പര്യവേഷകനായിരുന്ന ഡോ. ജോൺ റേ ആയിരുന്നു.
വെമ്പട്ടി ചിന്നസത്യം ഇംഗ്ലീഷ് വിലാസം https://ml.wikipedia.org/wiki/Vempati_Chinna_Satyam
കുച്ചിപ്പുടി ആചാര്യനായിരുന്നു വെമ്പട്ടി ചിന്നസത്യം (1929 ഒക്ടോബർ 25 - 2012 ജൂലൈ 29).
കുച്ചിപ്പുടി നൃത്ത രൂപത്തിനു കൂടുതൽ പ്രചാരം നൽകിയ വ്യക്തിയാണ് ഇദ്ദേഹം .
1929 ഒക്‌ടോബർ 25 ന്‌ ആന്ധ്രയിലെ കുച്ചിപ്പുടിയിൽ ജനിച്ചു.
1960-കളിൽ വിദേശ രാജ്യങ്ങളിൽ നിന്നുള്ള പ്രമുഖകരായ നർത്തകർക്കും നിരവധി വിദ്യാർഥികൾക്കും ചിന്നസത്യം പരിശീലനം നൽകിയിരുന്നു .
1963-ൽ കുച്ചിപ്പുടി ആർട്സ് അക്കാദമി ചെന്നൈയിൽ സ്ഥാപിച്ചു.
ആന്ധ്ര സർക്കാർ കാളിദാസ സമ്മാനവും തമിഴ്നാട് സർക്കാർ കലൈമാമണി പുരസ്കാരവും നൽകി ആദരിച്ചു.
ഭാര്യ സ്വരരാജ ലക്ഷ്മി.
വാർധക്യ സഹജമായ അസുഖത്താൽ 2012 ജൂലൈ 29ന് ചെന്നൈയിലെ വസതിയിൽ അന്തരിച്ചു.
Operas Padmavati Srinivasa Kalyanam Vipranarayana Charitam Menaka Viswamitra Kalyana Sakuntalam Bhama Kalapam Chandalika Rukmini Kalyanam Hara Vilasam Siva Dhanurbhangam and Ardha Nareeswaram പുരസ്കാരങ്ങൾ പത്മഭൂഷൺ (1956) സംഗീത നാടക അക്കാഡമി ഫെലോഷിപ്പ് (1967) കാളിദാസ സമ്മാനം (ആന്ധ്രാ സർക്കാർ) കലൈമാമണി പുരസ്കാരം അവലംബം പുറത്തേക്കുള്ള കണ്ണികൾ http://www.kuchipudi.com/
വെയിലൂർ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
തിരുവനന്തപുരം ജില്ല യിലെ കല്ലമ്പലം , മണമ്പൂർ എന്നെ സ്ഥലങ്ങൾക്ക് നടുവിലായി സ്ഥിതി ചെയ്യുന്ന പ്രദേശം ആണ് വെയിലൂർ.
വവ്വാലുകളും പരാഗണവും ഇംഗ്ലീഷ് വിലാസം https://ml.wikipedia.org/wiki/Chiropterophilous_plant
മധ്യരേഖാപ്രദേശങ്ങളിലെ 500-ലേറെ മരങ്ങളിൽ പരാഗണം നടത്തുന്നത്‌ വവ്വാലുകളാണ് ‌.
ഇത്തരം സസ്യങ്ങളെ പൊതുവേ Chiropterophilous ചെടികൾ എന്നു പറയുന്നു.
വവ്വാലുകൾ Chiroptera എന്ന് നിരയിൽ ഉള്ള സസ്തനികൾ ആയതിനാൽ ആണ് ഇത്.
രാത്രിഞ്ചരന്മാരായ വവ്വാലുകളെ ആകർഷിക്കാനായി ഇവയുടെ പൂക്കൾ പ്രത്യേകമായി രൂപാന്തരം പ്രാപിച്ചിരിക്കുന്നു.
മിക്കവയ്ക്കും വെളുത്ത, വലിപ്പമുള്ള പൂക്കളാവും ഉണ്ടാവുക.
മദഗന്ധമുള്ള ഇവ മിക്കവാറും വവ്വാലുകൾ ഇരതേടാനിറങ്ങുന്ന സൂര്യാസ്തമയത്തിനുശേഷമാവും വിരിയുക.
വവ്വാലിന്റെ മുഖം അകത്തുകടക്കാൻ പാകത്തിന്‌ പൂക്കൾക്ക്‌ ഒരു തുറന്ന പാത്രത്തിന്റെ ആകൃതിയാവും ഉണ്ടാവുക.
എന്നാൽ വവ്വാലിന്റെ മീശരോമങ്ങളിൽ പൂമ്പൊടി പറ്റിപ്പിടിക്കാനാവുന്ന വിധത്തിൽ ചിലവ തുറന്നിരിക്കും.
തങ്ങൾക്ക്‌ യാതൊരു ഉപയോഗവും ഇല്ലാത്ത ചില പദാർത്ഥങ്ങളും വവ്വാലുകളെ ആകർഷിക്കാനായി ചെടി ഉണ്ടാക്കുന്നു.
തേനിനു പുറമേ പൂമ്പൊടിയും വവ്വാലുകൾ ഭക്ഷിക്കുന്നതിനാൽ ഇത്തരം ചെടികളിലെ പൂമ്പൊടികളിൽ വലിയ തോതിൽ മാംസ്യം അടങ്ങിയിട്ടുണ്ടാവും.
കൂടാതെ വവ്വാലുകളുടെ ആരോഗ്യത്തിന്‌ അത്യാവശ്യമായ ടൈറോസിൻ എന്നും പ്രോലീൻ എന്നും പേരുള്ള രണ്ട്‌ അമിനോ ആസിഡുകളും ഈ പൂമ്പൊടിയിൽ അടങ്ങിയിരിക്കുന്നു.
വാലിലെയും ചിറകിലെയും സ്തരങ്ങൾക്കു ശക്തി ലഭിക്കാൻ അത്യാവശ്യമായ പോഷകമാണ്‌ പ്രോലീൻ, അതുപോലെ പാൽ ഉൽപ്പാദനത്തിന്‌ ടൈറോസിനും ആവശ്യമാണ്‌.
തേൻ കുടിക്കുന്ന മുപ്പതോളം ഇനം വവാലുകൾക്ക്‌ അവയുടെ നീണ്ട നാവിൽ തേനീച്ചകൾക്ക്‌ ഉള്ളതുപോലെ തേൻ വലിച്ചെടുക്കാൻ ഉതകുന്ന തരത്തിൽ രോമങ്ങൾ ഉണ്ടാവും.
കൂടാതെ ഇവയ്ക്ക്‌ നല്ല കാഴ്ചശക്തിയും ഘ്രാണശക്തിയും ഉണ്ട്.
ദേശാടനം നടത്തുന്ന വവ്വാലുകൾ അവയുടെ യാത്രയ്ക്കിടയിൽ പലതരം ചെടികളിൽ പരാഗണം നടത്തുന്നു.
ഇങ്ങനെ ദേശാടനത്തിനിടയിൽ അവ എത്തിക്കൊണ്ടിരിക്കുന്ന വഴിയിലുള്ള സസ്യങ്ങൾ വരവിന് അനുസൃതമായി പൂക്കാലം ക്രമീകരിക്കുക പോലും ചെയ്യുന്നു.
അവലംബം പുറത്തേക്കുള്ള കണ്ണികൾ https://www.britannica.com/topic/Bat-loving-Flowers-1688510#ref1074179 Chiropterophilous plant എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വവ്വാൽപ്പൂവ് ഇംഗ്ലീഷ് വിലാസം https://ml.wikipedia.org/wiki/Tacca_chantrieri
തെക്കുകിഴക്കേഷ്യൻ തദ്ദേശവാസിയായ ഒരു സസ്യമാണ് വവ്വാൽപ്പൂവ് .
( ശാസ്ത്രീയനാമം : Tacca chantrieri ) .
കറുപ്പുനിറമുള്ള പൂക്കൾ പറക്കുന്ന വവ്വാലിനെ അനുസ്മരിപ്പിക്കും.
കിഴങ്ങുകളും വിത്തുകളും വഴി പ്രജനനം നടക്കുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Tacca chantrieri എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Tacca chantrieri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വശിഷ്ഠി നദി വശിഷ്ഠി നദി
മഹാരാഷ്ട്രയിലെ കൊങ്കൺ പ്രദേശത്ത് കൂടി ഒഴുകുന്ന ഒരു നദിയാണ് വശിഷ്ഠി നദി .
ഭൂമിശാസ്ത്രം വശിഷ്ഠി നദി അറബിക്കടലിൽ ചേരുന്നു
സഹ്യാദ്രി മലനിരകളിൽ നിന്നുമാണ് ഇത് ഉദ്ഭവിക്കുന്നത്.
ചിപ്ലുൺ നഗരം ഈ നദിയുടെ കരയിൽ സ്ഥിതി ചെയ്യുന്നു.
ബഹിർവലി എന്ന സ്ഥലത്തുവച്ച് ഇതിന്റെ ഒരു കൈവഴി ജാഗ്ബുദി നദി എന്ന പേരിൽ ഖേഡ് പട്ടണത്തിന്റെ ദിശയിലേക്ക് ഒഴുകുന്നു.
വശിഷ്ഠി വീണ്ടും പടിഞ്ഞാറ് ദിശയിലേക്കൊഴുകി ദാപോലി പട്ടണത്തിന് സമീപം ദാഭോൽ എന്ന സ്ഥലത്തു വച്ച് അറബിക്കടലിൽ പതിക്കുന്നു.
ജീവജാലം മഗർ മുതല, വശിഷ്ഠി നദിക്കരയിൽ
വിവിധയിനം ദേശാടനപ്പക്ഷികളും ജലപക്ഷികളും ഇവിടെ കാണപ്പെടുന്നു.
ബഹിർവലി ഭാഗത്ത് വശിഷ്ഠിയിലും ജാഗ്ബുദിയിലും നിരവധി മഗർ മുതലകൾ കാണപ്പെടുന്നു .
ശാസ്ത്രീയമായ കണക്കുകൾ ലഭ്യമല്ലെങ്കിലും 300-ഓളം മുതലകൾ ഈ ഭാഗത്തുണ്ടെന്ന് കരുതപ്പെടുന്നു .
ഈ നദിയിൽ ബോട്ട് യാത്ര ചെയ്ത് മുതലകളെ കാണുവാൻ നിരവധി വിനോദ സഞ്ചാരികൾ ഇവിടെയെത്താറുണ്ട് .
ഇതിനായി ചിപ്ലുൺ നഗരം കേന്ദ്രമാക്കി ടൂറിസ്റ്റ് ഏജൻസികൾ പ്രവർത്തിക്കുന്നു.
വേനലവധിക്കാലത്താണ് ഇവിടെ വിനോദസഞ്ചാരത്തിന്റെ സീസൺ.
വഴുക്കൽ (Julostylis polyandra) ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Julostylis_polyandra
തെക്കെപശ്ചിമഘട്ടതദ്ദേശവാസിയായ ഒരു ചെറിയമരമാണ് വഴുക്കൽ .
( ശാസ്ത്രീയനാമം : Julostylis polyandra ) .
800 - 1200 മീറ്ററിനിടയിലുള്ള നനവാർന്ന നിത്യഹരിതവനങ്ങളുടെ ഓരങ്ങളിൽ കാണുന്നു.
അഗസ്ത്യമലയിലും പെരിയാർ പ്രദേശത്തും കാണുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Julostylis polyandra എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Julostylis polyandra എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വഴുതന ഇംഗ്ലീഷ് വിലാസം https://ml.wikipedia.org/wiki/Eggplant ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആഹാരയോഗ്യമായതും “ സൊളാനേസീ ” (Solanaceae) കുടുംബത്തിൽ പെട്ടതുമായ സസ്യമാണ് വഴുതന .
“സൊളാനം മെലോൻജീന” (Solanum melongena) എന്നാണ് വഴുതനയുടെ ശാസ്ത്രീയ നാമം.
ഇംഗ്ലീഷിൽ ബ്രിഞ്‌ജാൾ (Brinjal) / എഗ്ഗ് പ്ലാന്റ് (Egg plant) / ഓബർജിൻ (Aubergine) എന്നു പറയുന്നു.
പ്രധാനമായും ഇത് വേവിച്ച് ഭക്ഷണമായി ഉപയോഗിക്കുന്നു.
ഒരു വാർഷിക വിളയായിട്ടാണ് ഇത് സാധാരണ കൃഷിചെയ്യുന്നത്.
സാധാരണഗതിയിൽ ഇത് 40 മുതൽ 150 സെന്റീമീറ്റർ (16 to 57 ഇഞ്ച്) ഉയരത്തിൽ വളരുന്നു.
ഇതിന്റെ ഇലകൾക്ക് 10 മുതൽ 20 സെന്റീമീറ്റർ (4–8 ഇഞ്ച്) വരെ നീളവും 5 മുതൽ 10 സെന്റീമീറ്റർ (2–4 ഇഞ്ച്) വരെ വീതിയുമുള്ളതാണ്.
സെമിവൈൽഡ് വിഭാഗത്തിൽ പെട്ടവ അല്പം കൂടുതൽ വളരുന്നവയാണ്.
ഇത് 225 സെന്റീമീറ്റർ (7 അടി)  ഉയരത്തിലും ഇലകൾ  30 സെന്റീമീറ്റർ (12 ഇഞ്ച്) മുകളിൽ നീളമുള്ളവയും 15 സെന്റീമീറ്റർ (6 ഇഞ്ച്) വരെ വീതിയുള്ളവയുമാണ്.
ഇതിന്റെ പൂക്കൾ വെളുപ്പ് അല്ലെങ്കിൽ പർപ്പിൾ നിറത്തിലുള്ളതും  പഴം വളരെ മാംസളമായതുമാണ്.
പ്രാദേശിക നാമങ്ങൾ
തമിഴിലും, കേരളത്തിൽ ചിലയിടത്തും  "കത്തിരിക്ക" എന്നു പറയുന്നു.
മദ്ധ്യകേരളത്തിൽ നീളത്തിൽ ഉള്ളവയെ ' വഴുതനങ്ങ' എന്നും ഗോളാകൃതിയിലുള്ളവയെ  ' കത്തിരിക്ക ( കത്രിക്ക )' എന്നും വിളിക്കുന്നു.
ഇന്ത്യയും ശ്രീലങ്കയും ആണ് ഇതിന്റെ ജന്മദേശങ്ങൾ.
വഴുതന ചെടികളുടെ കായ്കൾക്ക് കോഴിമുട്ടയോട് സാമ്യമുള്ളതിനാൽ മുട്ടച്ചെടി എന്നും ഇത് അറിയപ്പെടുന്നു.
ചിത്രശാല‍ വഴുതനയുടെ ചിത്രങ്ങൾ വഴുതനങ്ങ ഛേദിച്ചത് വഴുതനങ്ങ നാടൻ വഴുതന വഴുതനയുടെ പൂവ് വഴുതനങ്ങ വഴതന നീളൻ വഴതനങ്ങ വഴതനങ്ങ പഴുത്ത വഴതനങ്ങ ചുവപ്പ് വഴുതന വഴുതനപ്പൂവ കുവൈറ്റിലെ ഒരു വഴുതനപ്പാടം കനലിൽ ചുടുന്നതിന് തയ്യാറായിരിക്കുന്ന വഴുതനങ്ങകൾ വഴുതനപ്പൂവ
അവലംബം പുറത്തേക്കുള്ള കണ്ണികൾ Wikimedia Commons has media related to Solanum melongena .
Growing eggplant in your garden Aubergine Archived 2006-09-09 at the Wayback Machine .
: Plants for a Future database Solanum melongena L. on Solanaceae Source : Images, specimens and a full list of scientific synonyms previously used to refer to the eggplant.
Eggplant's Nutritional Values Archived 2010-12-05 at the Wayback Machine .
Eggplant nutritional values and best ways to consume
വവ്വാക്കാവ് ഇംഗ്ലീഷ് വിലാസം https://ml.wikipedia.org/wiki/Vavvakkavu
കൊല്ലം ജില്ലയിലെ കരുനാഗപ്പള്ളി താലൂക്കിൽ കുലശേഖരപുരം പഞ്ചായത്തിൽ ഉൾപ്പെട്ട ഒരു ഗ്രാമം ആണ് വവ്വാക്കാവ് .
കരുനാഗപ്പള്ളി താലൂക്കിലെ വടക്ക് ഭാഗത്താണ സ്ഥിതിചെയ്യുന്നത്.
ഓച്ചിറ , വലിയകുളങ്ങര, ചങ്ങങ്കുളങ്ങര, കടത്തൂർ, വള്ളിക്കാവ്, കുലശേഖരപുരം, ക്ലാപ്പന, പുത്തന്തെരുവ്, മണപ്പള്ളി തുടങ്ങിയവ സമീപ ഗ്രാമങ്ങളിൽ പെടുന്നു.
വവ്വാക്കാവ് പ്രദേശം കുലശേഖരപുരം, ഓച്ചിറ പഞ്ചായത്തുകളിലായി വ്യാപിച്ചുകിടക്കുന്നു.
എല്ലായിടവും പൊതുവേ ജനങ്ങൾ തിങ്ങിപ്പാർക്കുന്നു.
വയലുകളിൽ മുൻപ് നെല്ല്, എള്ള് തുടങ്ങിയവ കൃഷി ചെയ്തിരുന്നു.
ഇപ്പോൾ വയലുകൾ മിക്കവയും നികത്തി തെങ്ങിൻതോപ്പുകളാക്കുകയോ വീട് വയ്ക്കുകയോ ചെയ്തിരിക്കുന്നു.
ഇവിടത്തെ പ്രധാന തൊഴിൽ എന്തെന്ന് വ്യക്തമാക്കാനാകാത്ത വിധം വൈവിധ്യമാർന്ന തൊഴിലുകളിൽ ജനങ്ങൾ ഏർപ്പെടുന്നു.
മുൻപ് തഴപ്പായ വ്യവസായവും കയർ നെയ്ത്തും സജീവമായിരുന്നുവെങ്കിലും ഇപ്പോൾ ഇല്ലെന്ന് തന്നെ പറയാം.
ധാരാളം പേർ വിദേശരാജ്യങ്ങളിൽ, പ്രത്യേകിച്ച് ഗൾഫ് നാടുകളിൽ ജോലി ചെയ്യുന്നു..
ജനങ്ങളിൽ ഭൂരിഭാഗവും ഹിന്ദുക്കളും മുസ്ലീങ്ങളും ആണ്.
കൊട്ടാരത്തിൽ ശങ്കുള്ളി തന്റെ ഐതിഹ്യമാലയിൽ കായംകുളം കൊച്ചുണ്ണിയുടെ വിഹാരരംഗങ്ങളിൽ വവ്വാക്കാവിനെയും (അതിൽ വവ്വാക്കാട്) പരാമർശിച്ചിട്ടുണ്ട്.
ദേശീയപാത 47 ഇതുവഴി കടന്നുപോകുന്നു.
വവ്വാക്കാവ് ഗവണ്മെന്റ് എൽ.പി.സ്കൂൾ, കെ.എസ്.എഫ്.ഇ, പോസ്റ്റ് ഓഫീസ്, ഇൻഡ്യൻ ബാങ്ക്, കുലശേഖരപുരം സർവ്വീസ് സഹകരണ ബാങ്ക്, ഓച്ചിറ സർവീസ് സഹകരണ ബാങ്ക്, ലക്ഷ്മിവിലാസ് ബാങ്ക്, അയിഷമജീദ് കോളേജ് ഓഫ് ഫാർമസി,കിളിമാനൂർ കൊട്ടാരം വൈദ്യ കുടുംബത്തിലെ പിൻതലമുറക്കാർ നടത്തിവരുന്ന S.A.V.M ആയുർവേദ ആശുപത്രി തുടങ്ങിയവ ഇവിടെ പ്രവർത്തിച്ചുവരുന്നു.
ഇവിടെ ധാരാളം ചെറു ക്ഷേത്രങ്ങളും പള്ളികളുമുണ്ട്.
നീലികുളം, ചങ്ങൻ‌കുളങ്ങര എന്നീ സ്ഥലങ്ങളിലായി രണ്ട് വായനശാലകൾ പ്രവർത്തിക്കുന്നു.
പ്രധാന ആരാധനാലയങ്ങൾ സെയിന്റ് ജോർജ്ജ്, കത്തോലിക്കാ ദൈവാലയം.
പുലിയൻകുളങ്ങര ശ്രീകൃഷ്ണസ്വാമി ക്ഷേത്രം ചങ്ങൻകുളങ്ങര ശിവ ക്ഷേത്രം വലിയകുളങ്ങര ദേവി ക്ഷേത്രം വവ്വാക്കാവ് ജുമാ മസ്ജിദ് ഐതിഹ്യം
വവ്വലുകൾ ധാരാളമായി ചേക്കേറിയിരുന്ന ഒരു കാവായിരൂന്നു ഈ പ്രദേശം.
അങ്ങനെ ലഭിച്ച വവ്വാൽകാവ് എന്നസ്ഥലനാമം പിൽക്കാലത്ത് പരിനണമിച്ച് വവ്വാക്കാവ് എന്ന പേരിൽ അറിയപ്പെട്ടു കായംകുളം കൊച്ചുണ്ണിയുടേ പ്രധാന ഒളീത്താവളങ്ങളീല് ഒന്നായിരുന്നു ഈ സ്ഥലം.
പണ്ടു രാത്രിയിൽ സഞ്ചരിക്കാൻ ഭയപ്പെട്ടിരുന്നത്ര ഒരു പ്രദേശമായിരുന്നു ഇത്.
വഴുതനങ്ങ വറുത്തത് Berenjenas con miel , തേൻ ചേർത്ത് വഴുതനങ്ങ
സാധാരണയായി വഴുതനങ്ങ അരിഞ്ഞ് എണ്ണയിൽ വറുത്തെ് തയ്യാറാക്കുന്ന ഒരു വിഭവമാണ് വഴുതനങ്ങ വറുത്തത് .
വിവിധ നാടുകളിലെ ഭക്ഷണരീതികളിൽ ഇത് വിവിധ രൂപങ്ങളിൽ കാണപ്പെടുന്നു.
ദക്ഷിണേഷ്യ , മദ്ധ്യപൗരസ്ത്യദേശങ്ങൾ , സ്പെയിൻ , ടർക്കി എന്നിവിടങ്ങളിൽ ഈ വിഭവം സാധാരണമാണ്.
പ്രാദേശിക വകഭേദങ്ങൾ സ്പെയിൻ
സ്പാനിഷ് പാചകരീതിയിൽ ഈ വിഭവം ഒരു ടാപ്പയുടെ രൂപമാണ്.
കോർഡോബ പ്രവിശ്യയിൽ ഇത് സാധാരണയായി തേൻ ഉപയോഗിച്ചാണ് നിർമ്മിക്കുന്നത്.
ടർക്കി ടർക്കിഷ് പാചകരീതിയിൽ കാണപ്പെടുന്ന തൈരും വറുത്ത വഴുതനങ്ങയും.
വറുത്ത വഴുതന ( തുർക്കിഷ് : Patlıcan kızartma അല്ലെങ്കിൽ Patlıcan kızartması ) ടർക്കിഷ് പാചകത്തിൽ സാധാരണയായി ഉൾപ്പെട്ട ഒരു വിഭവമാണ്.
വേനൽക്കാലത്ത് വിളമ്പുന്ന ഒരു സാധാരണ വിഭവമാണിത്.
അതുകൊണ്ടുതന്നെ ഈ സീസണിനെ patlıcan kızartma ayları (വറുത്ത വഴുതന മാസങ്ങൾ) എന്നാണ് വിളിക്കുന്നത് ഓട്ടോമൻ ഇസ്താംബൂളിൽ , പൊതുസ്ഥലത്ത് നടത്തിയ വറുക്കൽ വലിയ തീപിടുത്തത്തിന് കാരണമാവുകയും ഇവിടെ അനേകം തടികൊണ്ടു നിർമ്മിച്ച വീടുകൾ ഉള്ളതുകൊണ്ട് ഈ തീപിടുത്തം മുഴുവൻ മഹല്ലെകളെയും നശിപ്പിക്കുകയും ചെയ്തു.
സാധാരണയായി വെളുത്തുള്ളി , തൈര് അല്ലെങ്കിൽ തക്കാളി സോസ് ഉപയോഗിച്ചാണ് ഈ വിഭവം കഴിക്കുന്നത്.
ഒരു കരോക്ക് (മിക്സഡ്) കസാർത്മ ട്രേയ്ക്കുള്ളിൽ സേവനത്തിനായി പട്‌ലാൻ കസാർട്ട്മ തയ്യാറാക്കുന്നു മിഡിൽ ഈസ്റ്റ്
അറബ് , ഇസ്രായേലി വിഭവങ്ങളിൽ, വറുത്ത വഴുതന ഒരു താഹിനി സോസ് ഉപയോഗിച്ച് വിളമ്പുന്നു.
ഇസ്രായേലിൽ , ഇത്  സബിഛ് ഉണ്ടാക്കാൻ ഉപയോഗിക്കുന്നു.
വറുത്ത വഴുതനങ്ങയും നന്നായി പുഴുങ്ങിയ മുട്ടയും ഉപയോഗിച്ച് ഉണ്ടാക്കുന്ന ഒരു പ്രശസ്തമായ സാൻഡ്‍വിച്ചാണ് സബിഛ്.
ദക്ഷിണേഷ്യ ഇന്ത്യൻ സുഗന്ധവ്യഞ്ജനങ്ങൾക്കൊപ്പം വറുത്ത വഴുതനങ്ങ.
ഇന്ത്യയിൽ വറുത്ത വഴുതനങ്ങയെ മറാത്തി ഭാഷയിൽ 'ബ്രിഞ്ചാൾ ഫോഡി' അല്ലെങ്കിൽ 'വങ്ഗ്യാചെ  കാപ്പ്' എന്നും വിളിക്കുന്നു.
അധികം എണ്ണയില്ലാതെ  പൊരിച്ചെടുക്കുന്ന വഴുതന കഷ്ണങ്ങളാണ് ഇവ.
സാധാരണയായി ഇത് ഒരു കൊങ്കണി , മഹാരാഷ്ട്ര വിഭവമാണ്.
ബംഗാളി രീതിയിലുള്ള ബേഗുൻ ബാജയുമായി  ഇതിന് വളരെ സാമ്യമുണ്ട്.
വവ്വാൽ ഇംഗ്ലീഷ് വിലാസം https://ml.wikipedia.org/wiki/Bat
നരിച്ചീറ് വലിയ ഒരു വവ്വാൽ, കോട്ടയം, കേരളം
കൈറോപ്റ്റെറ വംശത്തിൽപ്പെട്ട പറക്കാൻ കഴിയുന്ന സസ്തനികളാണ്‌ വവ്വാലുകൾ .
ശരിയായ പറക്കൽ ശേഷിയുള്ള ഒരേയൊരു സസ്തനി മൃഗമാണ്‌.
മൂഷികവംശം കഴിഞ്ഞാൽ ഏറ്റവും വൈവിധ്യമേറിയ സസ്തനി വംശമാണ്‌ വവ്വാലുകൾ.
1240 വ്യത്യസ്ത ഇനം വവ്വാലുകൾ ഉണ്ട്.
ഇതിൽ പഴങ്ങൾ മാത്രം കഴിയ്ക്കുന്ന വലിയ ഇനങ്ങളും പ്രാണികളെ ഭക്ഷിക്കുന്ന ചെറിയവയും ആണ് പ്രധാനം.
അമേരിക്കൻ ഭുപ്രദേശത്ത് കാന്നുന്ന വാമ്പീർ വവ്വാൽ മറ്റു സസ്തനികളുടെ ( മനുഷ്യൻ അടക്കം) രക്തം ഊറ്റി കുടിച്ചാണു ജീവിക്കുന്നത്.
ഇത് കാരണം, വവ്വാലുകളെക്കുറിച്ച് ധാരാളം അന്ധവിശ്വാസങ്ങൾ ലോകത്തിന്റെ പല ഭാഗങ്ങളിലും ഇന്നും കാണുന്നുണ്ട്.
സാഹിത്യത്തിലും ചലച്ചിത്രങ്ങളിലും വവ്വാലുകളെ വളരെ ഭയാനകമായി ചിത്രീകരിക്കാറുണ്ട്.
ഡ്രാക്കുള , യക്ഷി തുടങ്ങിയവ വവ്വാലുകളായി പറന്നുചെന്ന് മനുഷ്യരെ കൊല്ലുന്ന നിരവധി സിനിമകൾ ലോകമെമ്പാടും ഉണ്ടായിട്ടുണ്ട്.
കൂടുതൽ ചൂടും, തണുപ്പും ഉള്ള പ്രദേശങ്ങൾ ഒഴികെ ലോകത്തിന്റെ വിവിധ ഭാഗങ്ങളിൽ വിവിധ വലിപ്പത്തിലും നിറത്തിലും തരത്തിലും വവ്വാലുകളെ കാണാൻ സാധിക്കും.
കേരളത്തിൽ സാധാരണ കാണപ്പെടുന്ന വവ്വാൽ ചില ഭാഗങ്ങളിൽ വാവൽ , കടവാതിൽ , നരിച്ചീറ് എന്നീ പേരുകളിലും  അറിയപ്പെടുന്നു.
വലിയ ഇനങ്ങളെ പാറാട എന്നും വിളിക്കാറുണ്ട്.
ഇന്ന് വംശനാശഭീഷണി നേരിടുന്ന അസംഖ്യം ജീവികളിൽ പല വവ്വാൽ സ്പീഷീസുകളും ഉൾപ്പെടുന്നു.
പരിണാമവും വർഗ്ഗീകരണവും
വവ്വാലുകൾ പ്രസവിക്കുന്ന സസ്തനികൾ ആണ്.
ജനിതകപഠനങ്ങൾ അവയെ ഹിംസ്രമൃഗങ്ങളും കാലികളും തിമിംഗിലങ്ങളും മറ്റും ഉൾപ്പെടുന്ന ലോറേഷ്യാതേരിയ സൂപ്പർഓർഡറിൽ ആണ് പെടുത്തുന്നത്.
Boreoeutheria Laurasiatheria
Eulipotyphla (ഹെഡ്ജ്ഹോഗുകൾ, ഷ്രൂ, മോൾ, സോളെനോഡോൺ) Scrotifera
Chiroptera (വവ്വാലുകൾ) Fereuungulata Ferae
Pholidota (പാൻഗോളിനുകൾ)
Carnivora (പൂച്ചവർഗ്ഗം, പട്ടി, കരടി, സീൽ, കഴുതപ്പുലി) Euungulata
Perissodactyla (കുതിര, ടാപ്പിർ, കാണ്ടാമൃഗം)
Cetartiodactyla (ഒട്ടകം, പന്നി, അയവെട്ടുന്ന ജീവികൾ, ഹിപ്പോ, തിമിംഗിലങ്ങൾ)
Euarchontoglires (മനുഷ്യർ, കുരങ്ങുകൾ, കൊളൂഗോ, എലികൾ, മുയലുകൾ)
ലഘുവായ കരജീവികൾ ആയതിനാൽ വവ്വാലുകളുടെ ഫോസിൽ റെക്കോഡ് ശുഷ്കമാണ്.
ഏകദേശം 52.5 ദശലക്ഷം വർഷം മുൻപുള്ള Icaronycteris, Archaeonycteris, Palaeochiropteryx, Hassianycteris തുടങ്ങിയ ആദിമ വവ്വാൽ സ്പീഷീസുകൾ ആണ് കിട്ടിയതിൽ പഴയത്.
അമേരിക്കയിൽ നിന്നും കണ്ടെത്തിയ Onychonycteris finneyi ആകട്ടെ 52 ദശലക്ഷം വർഷം പഴക്കം ഉള്ളതാണ്.
ആധുനിക സ്പീഷീസുകളിൽ നിന്നും വ്യത്യസ്തമായി എല്ലാ വിരലുകളിലും കൂർത്ത നഖങ്ങൾ ഉള്ളത് ആയിരുന്നു ഈ ആദിമ വവ്വാൽ.
നീളം കൂടിയ കാലുകളും ഉണ്ടായിരുന്നു.
മരത്തിൽ നിന്നും മരത്തിലേക്ക് ഗ്ലൈഡ് ചെയ്തിരുന്ന പൂർവികർ ആണ് വവ്വാലുകൾക്ക് ഉണ്ടായിരുന്നത് എന്ന സൂചനയാണ് ലഭ്യമായ ഫോസിലുകൾ തരുന്നത്.
സാധാരണയായി വവ്വാലുകൾ വലിയ മരങ്ങളിൽ ആണ്‌ കാണപ്പെടുന്നത്.
എങ്കിലും വലിയ ഗുഹകൾ, പഴയ ആൾ താമസമില്ലാത്ത വീടുകൾ, വലിയ കെട്ടിടങ്ങൾ, പാലങ്ങളുടെ അടിവശം, ഖനികൾ എന്നിവിടങ്ങളിലും കാണാൻ സാധിക്കും.
വവ്വാലുകളുടെ ശരീരം പൊതുവേ രോമത്താൽ ആവരണം ചെയ്യപ്പെട്ടിട്ടുള്ളതാണ്‌.
ഓറഞ്ച്, ചാരം കലർന്ന വെള്ളയോ തവിട്ടോ നിറങ്ങൾ എന്നിവയാണ്‌ പ്രധാന നിറങ്ങൾ.
ഈ നിറങ്ങൾ പകൽ ശത്രുക്കളിൽ നിന്നും രക്ഷപ്പെടുന്നതിനും രാത്രികാലങ്ങളിൽ ഇര തേടുന്നതിനും സഹായിക്കുന്നു.
കാഴ്ചശക്തി വളരെ കൂടുതലാണ്‌.
എങ്കിലും ഇവയ്ക്ക് നിറങ്ങൾ തിരിച്ചറിയാൻ സാധിക്കുകയില്ല.
രാത്രിയിൽ ഇരയുടെ ആകൃതി, ചലനം എന്നിവ മനസ്സിലാക്കാൻ ഈ കാഴ്ചകൊണ്ട് വവ്വാലുകൾക്ക് കഴിയുന്നു.
ഇത്രയും കാഴ്ചശക്തിയുണ്ടെങ്കിലും വവ്വാലുകൾ മിക്കപ്പോഴും ആശയവിനിമയം നടത്തുന്നത് ശബ്ദവും മണവും കൊണ്ടാണ്‌.
കുഞ്ഞുങ്ങളെയും താമസസ്ഥലത്തെയും തിരിച്ചറിയുന്നത് മണം കൊണ്ടാണ്‌.
മിക്കവാറും എല്ലാ തരം വവ്വാലുകളും പ്രത്യേക തരം സ്രവം ഉത്പാദിപ്പിക്കുന്നു.
ഈ മണമാണ്‌ തിരിച്ചറിയുന്നതിനായി ഉപയോഗിക്കുന്നത്.
ദീർഘനേരം പറക്കാൻ കഴിവുള്ള സസ്തനികളാണ് വവ്വാലുകൾ.
പറക്കുവാനുള്ള അനുകൂല മാറ്റങ്ങളുടെ ഭാഗമായി ഇവയുടെ പിൻകാലുകൾ ശോഷിച്ചു.
തന്മൂലം ശരീരഭാരം താങ്ങിനിർത്താനോ മുകളിലേക്ക് പറന്നുപൊങ്ങാൻ വണ്ണം നിലത്ത് ഊന്നാനോ അവയുടെ ദുർബലമായ കാലുകൾക്ക് കഴിയില്ല.
അതുകൊണ്ട് മരപ്പൊത്തുകളിൽനിന്നോ മണ്ണിൽ നിന്നോ പറന്നുയരാൻ വവ്വാലുകൾക്ക് കഴിയില്ല.
ഇത് മറികടക്കാനാണ് അവ മരച്ചില്ലകളിൽ തലകീഴായി തൂങ്ങിക്കിടക്കുന്നത്.
പറക്കണമെന്ന് തോന്നുമ്പോൾ അവ മരത്തിൽ നിന്നുള്ള പിടിവിടുകയാണ് ചെയ്യുന്നത്.
താഴെ വീഴുന്നതിനുമുമ്പ് ചിറകടിച്ച് ശരീരം വായുവിൽ ഉയർത്തുകയും ചെയ്യുന്നു.
ഇക്കോലൊക്കേഷൻ
ഉയർന്ന ആവൃത്തിയിലുള്ള ശബ്ദത്തിന്റെ പ്രതിധ്വനി വിശകലനം ചെയ്ത് സഞ്ചാരപാതയിലെ തടസ്സങ്ങളും മറ്റും തിരിച്ചറിയുന്നതിനു സഹായിക്കുന്ന പ്രക്രിയയാണ് ഇക്കോലൊക്കേഷൻ .
( ഡോൾഫിനും ഈ കഴിവുണ്ട്.) ഈ സംവിധാനം ഉപയോഗിക്കുന്ന ഷഡ്പദഭോജികളായ വാവലുകൾക്ക് ഇരയുടെ വലിപ്പം, ദൂരപരിധി, പറക്കുന്ന ഉയം, ചലനവേഗത എന്നീ സൂക്ഷ്മവിവരങ്ങൾ 99% കൃത്യതയോടെ തിരിച്ചറിയാൻ സഹായിക്കും.
ഇതിനായി ഇവ 30 കിലോ ഹേർട്സിനും (30 kHz) മുകളിലുള്ള ശബ്ദങ്ങൾ പുറപ്പെടുവിക്കുന്നു.
പ്രതിധ്വനിച്ചെത്തുന്ന ശബ്ദതരംഗങ്ങൾ ഇതിലും ഉയർന്ന ആവൃത്തിയിലുള്ളവയാണ്.
ആവൃത്തിയിൽ ഈ മാറ്റമുണ്ടാകുന്നത് ഡോപ്ളർ ഷിഫ്റ്റ് എന്നറിയപ്പെടുന്നു.
ഇരയുടെ സ്ഥാനം മില്ലിസെക്കൻഡുകൾ മാത്രം ദൈർഘ്യമുള്ള ശബ്ദതരംഗങ്ങളാൽ ഇവ തിരിച്ചറിയുന്നു.
അതിനുശേഷം ഇവ ആ ദിശയിലേയ്ക്കുതന്നെ നീങ്ങുന്നു.
ശബ്ദദൈർഘ്യവും ഇടവേളയും ഇരയോടടുക്കുന്തോറും കുറയുന്നു.
വവ്വാലുകളുടെ ചെവിയിലെത്തുന്ന ശബ്ദതരംഗങ്ങൾ ആന്തരകർണ്ണത്തിലെ കോക്ലിയയിലെ ബേസിലാർ സ്തരത്തെ കമ്പനം ചെയ്യിക്കുകയും തലച്ചോറിലെ ഓഡിറ്ററി കോർട്ടക്സിലേയ്ക്ക് ഇവ നാഡീയആവേഗങ്ങളായി എത്തുകയും ചെയ്യുന്നു.
ഡോപ്ളർ ഷിഫ്റ്റഡ് കോൺസ്റ്റന്റ് ഫ്രീക്വൻസി ഏരിയ എന്ന ഈ ഭാഗം ഉയർന്ന ആവൃത്തിശബ്ദത്തിന്റെ ആവേഗങ്ങളെ തിരിച്ചറിയാൻ സഹായിക്കും.
പരിസരത്തിൽ നിന്നുള്ള മറ്റ് ശബ്ദങ്ങളുമായി കൂട്ടിക്കുഴയാതെ ഇവയ്ക്ക് പ്രതിധ്വനി തിരിച്ചറിയാൻ കഴിയുന്നു.
വവ്വാലുകളും പരാഗണവും
500 -ലേറെ തരം സസ്യങ്ങളിലെ പരാഗണത്തിന് വവ്വാലുകൾ പ്രധാന പങ്ക് വഹിക്കുന്നുണ്ട്.
കേരളത്തിൽ നരിച്ചീർ .
സാധാരണ കേരളത്തിൽ പരക്കെ കാണപ്പെടുന്ന വവ്വാൽ ഇനമാണ്‌ നരിച്ചീറുകൾ.
പഴയ കെട്ടിടങ്ങളിലും വാസയോഗ്യമായതും അല്ലാത്തതുമായ പഴയ കെട്ടിടങ്ങളുടെ മച്ചിലും ഉള്ളിലും കാണപ്പെടുന്നവയാണ്‌ ഇത്.
പ്രധാനമായും ഷഡ്പദഭോജിയാണിത്.
ചെറിയ പ്രാണികൾ , പാറ്റ, വിട്ടിൽ എന്നിവയാണ്‌ പ്രധാന ആഹാരം.
കുറുമൂക്കൻ നരിച്ചീർ കുറുമൂക്കൻ നരിച്ചീർ
സാധാരണ കാണുന്ന തരമാണിത്.
ഇത് പൂർണ്ണമായും ഒരു സസ്യഭോജിയായ വവ്വാൽ ഇനമാണ്‌.
വവ്വാലിന്റെ ചെറിയ ഒരു പതിപ്പാണ്‌ കുറുമൂക്കൻ നരിച്ചീറുകൾ.
തവിട്ടുനിറമാണ്‌ ഇത്തരത്തിലുള്ള വവ്വാലുകൾക്ക് കണ്ടുവരുന്നത്.
തവിട്ട് നിറത്തിൽ വിളറിയ വിരലുകളാണ്‌ ഇവയുടെ പ്രത്യേകത.
ഇവയുടെ ചെവികൾക്ക് മങ്ങിയ നിറമാണുള്ളത്.
പേരയ്ക്ക, വാഴയിലെ തേൻ തുടങ്ങിയവയാണ്‌ പ്രധാന ആഹാരം.
വാഴകളിൽ പരാഗണം കൂടുതലായും നടക്കുന്നത് ഇത്തരം വവ്വാലുകൾ മുഖേനയാണ്‌.
എലിവാലൻ നരിച്ചീർ
ചെറിയ എലികളായ ചുണ്ടെലികളുടേതു പോലെയുള്ള ചേറിയ നേർത്ത വാലുള്ള ഇനം വവ്വാലുകൾ ആണ്‌ എലിവാലൻ നരിച്ചീറുകൾ എന്ന വിഭാഗത്തിൽ പെടുന്നത്.
ഇത്തരം നരിച്ചീറുകൾക്ക് വയറ്റിൽ ചാരനിറമാണ്‌ പൊതുവേ കാണപ്പെടുന്നത്.
മറ്റ് വവ്വാലുകളെ അപേക്ഷിച്ച് വളരെ പതുക്കെ മാത്രമേ ഇവ പറക്കാറുള്ളൂ.
ഇത്തരം നരിച്ചീറുകൾ കൂടുതലും ഗുഹകളിൽ വസിക്കുന്നവരാണ്‌.
കൂടുതലും വരണ്ട പ്രദേശങ്ങൾ ഇഷ്ടപ്പെടുന്ന വവ്വാലിനമാണ്‌ ഇത്.
കുതിരലാടൻ നരിച്ചീർ ആൽ‌മരത്തിൽ തലകീഴായി തൂങ്ങിക്കിടക്കുന്ന പാറാടകൾ
കൂടുതലായും വനപ്രദേശത്ത് കാണപ്പെടുന്നു.
വനത്തിനുള്ളിലെ വലിയ മരത്തിന്റെ ചില്ലകളിൽ കൂടുതലായും കാണപ്പെടുന്ന ഇവയ്ക്ക് കുതിരലാടത്തിന്റെ ആകൃതിയിൽ മൂക്കിനു ചുറ്റും രോമങ്ങളാൽ അടയാളം കാണപ്പെടുന്നു.
ഇവയുടെ മുഖത്തിന്‌ കുതിരയുടെ മുഖഛായയാണ്‌ ഉള്ളത്.
നവംബർ ഡിസംബർ മാസങ്ങളിൽ ചെമ്പൻ നിറമായിരിക്കുന്ന ഇവയ്ക്ക് മറ്റ് സമയങ്ങളിൽ തവിട്ട് കലർന്ന ചാരനിറം ആണുള്ളത്.
ഇത്തരം വവ്വാലുകളുടെ പ്രധാന ആഹാരം ചെറിയ പ്രാണികളാണ്‌.
അന്താരാഷ്ട്ര വവ്വാൽ വർഷം